**Annoncering på ”Betalingsløsning” til kontantløse skoler**

Aalborg Kommune ønsker tilbud på en betalingsløsning i form af et ”betalingsmedie” til skoleboder på folkeskoler i Aalborg Kommune.
På et antal skoler ønskes en løsning, som kan friholde skolerne for at modtage kontantbetaling i deres skoleboder ved, at eleverne og lærerne samt øvrigt personale kan udstyres med en ”betalingsløsning”, når de foretager indkøb.

**Opgavens omfang**

På et antal skoler ønskes en løsning, som kan friholde skolerne for at modtage kontantbetaling i deres skoleboder ved, at eleverne og lærerne samt øvrigt personale kan udstyres med et ”betalingsmedie”, når de foretager indkøb af mad og drikkevarer. Betalingsløsningen skal også kunne anvendes til betaling for lejrskoler og skolefester.

Det vil være frivilligt for skolerne at tilslutte sig ordningen, men pt. har 40 skoler tilkendegivet, at de ønsker at gøre brug heraf. Dette betyder, at der vil være potentielt ca. 18.000 brugere af løsningen.

Der er i øvrigt ca. 22.000 elever og lærer mv. fordelt på Aalborg Kommunes 56 folkeskoler og specialskoler.

Blandt de 40 folkeskoler har 23 skoler en årlig omsætning på mere end 100.000 kr. i skoleboderne.

Leverancen skal omfatte alle ydelser, der er nødvendige for ibrugtagning af løsningen, herunder:

* Brugsret til løsningen
* Implementering af løsningen
* Vejledning og uddannelse af brugere
* Integration og snitflader til/fra andre systemer
* Bemanding af Service Desk herunder ydelse af support fra 08.00 – 16.00, mandag-fredag.
* Ny og ændret funktionalitet i form af versioner og releases skal være inkluderet i kontrakten, incl. udgifter til installation og eventuel transport.

Løsningen skal være klar til drift i Aalborg Kommunes skoler omkring uge 22-23 i 2015.

**Kontraktperioden**

Kontrakten forventes underskrevet omkring uge 20-21 i 2015 og den træder i kraft ved underskrivelsestidspunktet.

Kontrakten løber i 2 år med mulighed for forlængelse på 1 x 12 måneder.

**Leveringstid og betingelse**

Frit leveret og opsat/installeret

**Betalingsbetingelse**

Betalingsbetingelserne er 30 dage fra modtagelse af korrekt e-faktura.

**Ordregiver**

Ordregiver er Aalborg Kommune, Boulevarden 13, 9000 Aalborg.

**Kravspecifikation**

Aalborg Kommune anvender nummererede krav i udbudsmaterialet. De er gengivet i Bilag 1.

Generelt gælder, at de opstillede krav vil være kontraktligt gyldige, med mindre tilbudsgiver udtrykkeligt anfører, at kravet ikke opfyldes, eller at kravet er opfyldt med afvigelse. Bilag 1 indgår derfor i den færdige kontrakt.

Kravene skal besvares ved at udfylde følgende skema, med angivelse af en kravopfyldelsesgrad, der angiver, hvorvidt tilbudsgiver opfylder kravet, og ved at udfylde kolonnen ”Kravopfyldelsesmåde” som skal indeholde tilbudsgivers uddybning af kodebesvarelsen og den løsning, der tilbydes.

|  |  |
| --- | --- |
| Kravopfyl-delsesgrad | Kravopfyldelsesmåde |
|  |  |

|  |  |
| --- | --- |
| **Kode** | **Betydning af Koden** |
| **1:** | Funktionalitet/kravopfyldelse er indeholdt i den tilbudte leverance på tidspunktet for tilbuddets afgivelse. |
| **2:** | Kræver tilretning og/eller udvikling, omkostninger hertil er indeholdt i prisen for den tilbudte leverance. Kravopfyldelse foreligger senest på tidspunktet for påbegyndelse af uddannelse i henhold til tidsplanen. |
| **3:** | Opfyldelse er ikke indeholdt i den tilbudte leverance |

 **Vurdering af tilbud:**Vurderingen af funktionalitet og service indgår tilbudsgivers besvarelser og beskrivelser i kravspecifika-tionen, hvor Aalborg Kommune ved evalueringen af hvert enkelt krav lægger vægt på graden af kravop-fyldelse (ved krav der ikke er mindstekrav) og de anførte løsningsbeskrivelser, idet Aalborg Kommune foretager en samlet bedømmelse af den tilbudte kravopfyldelsesgrad og den tilbudte løsningsbeskrivelse.

I evalueringen vedrørende kravspecifikationen lægges vægt på funktionalitetens tilstedeværelse og graden af kravopfyldelse på tilbudstidspunktet (besvaret med kode 1) frem for funktionalitets tilstedeværelse senest på tidspunktet for påbegyndelse af superbrugeruddannelse (besvaret med kode 2), således at en tidligere tilstedeværelse og dermed afprøvet funktionalitet vurderes at være bedre end en senere opfyldelse ved udvikling.

Generelt gælder, at jo højere grad af kravopfyldelse og jo mere fyldestgørende og for Aalborg Kommune gunstige løsningsbeskrivelser, jo mere positiv bedømmelse vil dette resultere i.

Opmærksomheden henledes derfor på, at flere tilbudsgiveres besvarelser af samme krav med samme kravopfyldelsesgrad, ikke nødvendigvis opnår den samme vurdering, idet Aalborg Kommunes vurdering af løsningsbeskrivelsen kan være forskellig.

Under den samlede bedømmelse af den tilbudte kvalitet i forhold til hvert enkelt krav lægger Aalborg Kommune endelig vægt på, at den tilbudte funktionalitet understøtter Aalborg Kommunes målsætninger beskrevet i afsnittet ”Opgavens omfang”. Jo bedre et tilbud efter Aalborg Kommunes vurdering understøtter disse målsætninger, jo bedre vurdering opnår tilbuddet.

**Mindstekrav**

Der er i kravspecifikationen en række mindstekrav. Krav der er mindstekrav, er angivet med betegnelsen **Mindstekrav** i slutningen af overskriften til det enkelte krav. Såfremt der ikke i overskriften til det enkelte
krav er angivet, at det er et mindstekrav jf. ovenfor, er der ikke tale om et mindstekrav – uanset at krav-beskrivelsen til det enkelte krav anvender ord som ”skal” eller lign.

Mindstekrav angiver, at der er tale om et krav, der skal opfyldes af tilbudsgiveren. Tilbudsgiveren kan således i sit tilbud ikke tage forbehold overfor mindstekrav eller på anden vis tage forbehold for anførte mindstekrav. Feltet ”**Kravopfyldelsesgrad**” skal derfor udfyldes med enten kode 1 eller kode 2. Feltet ”**Kravopfyldelsesmåde**” skal ikke udfyldes og må i øvrigt ikke kommenteres af tilbudsgiveren. For mindstekrav figurerer feltet ”kravopfyldelsesmåde” derfor ikke.

Betalingsløsningen kan bestå af et ”betalingsmedie”. I det følgende er det for nemheds skyld betegnet ”betalingsmedie”.

**Pris:**

Aalborg Kommune ønsker ved annonceringen tilbud på følgende:

* Etablering af løsningen på 40 skoler – med ”betalingsmedie” til potentielt ca. 18.000 brugere.
* Instruktion af skolebods- og administrativt personale.
* Indkøb af ca. 1.500 nye ”betalingskort” eller tilsvarende årligt – typisk ved skoleårets begyndelse.
* Brugsret incl. årlig vedligeholdelse til den tilbudte løsning, gældende for terminaler på 40 skoler og for potentielt ca. 18.000 brugere.
* Yderligere omkostninger, som der ikke er taget højde for i denne annoncering, som tilbudsgiver vurderer, er nødvendige eller formålstjenlige for at etablere eller drive løsningen.

Aalborg Kommune indkøber den tilhørende hardware til løsningen.

Tilbudsgiver skal alene give tilbud på en softwareløsning.

**Optioner – pris:**

1. Der ønskes option på etablering af løsningen på et yderligere antal skoler og evt. andre relevante institutioner. Det forventes, at der maksimalt vil være 60 skoler og institutioner ca.26.000 brugere, der på sigt ønsker løsningen.
2. På den baggrund skal tilbudsgiverne også angive en fast pris på levering af systemet til yderligere skoler eller institutioner. Prisen angives pr. skole eller en anden institution med maksimalt 1.000 brugere. Prisen skal indeholde både udgiften etableringen af systemet udgiften til drift og vedligehold pr. skole/institution pr. år
3. Herudover ønsker Aalborg kommune mulighed for at tilkøbe yderligere terminaler til de enkelte skoler. Tilbudsgiverne skal derfor angive en fast pris, der indeholder udgifterne til, at tilslutte software

til eksisterende skoler, der anvender løsningen med henblik på en yderligere terminal. Prisen skal indeholde både udgiften til etablering og udgifterne til drift og vedligehold pr. skole/institution pr. år.

**Særligt omkring demonstration af den tilbudte løsning**

Aalborg Kommune forbeholder sig ret til at afholde en demonstration af de tilbudte løsninger jf. nedenfor, såfremt dette måtte være ønskeligt.

Hvis Aalborg Kommune vælger, at gennemføre en demonstration vil alle tilbudsgivere, der har afleveret et konditionsmæssigt tilbud, blive anmodet om at demonstrere deres løsning jf. nedenfor.

Formålet med demonstrationen er, at give Aalborg Kommune bedre grundlag for at vurdere de konditions-mæssige tilbud. Demonstrationen vil derfor indgå som et supplement til tilbuddene i vurderingen af tilbud-dene og har som formal, at dokumentere graden af den skriftlige kravopfyldelse.

Der vil ikke som led i demonstrationen være mulighed for at supplere eller ændre i det fremsendte tilbud.

Med udgangspunkt i demonstrationen af udvalgte krav i kravspecifikationen, vil der være en ensartet dagsorden til demonstrationen

Såfremt der er ønske om demonstrationer forventes disse afholdt således i perioden 10 - 14. april 2015 hos Aalborg Kommune, Boulevarden 13, 9000 Aalborg. Tilbudsgiver vil have 2 timer til rådighed.

Dagsorden/program for møderne vil være flg.:

1. Demonstration af løsningens brugerflader for hhv. eleverne/lærerne, forældrene og skolens administration (Jf. krav 1, 5, 6, 8, 9 og 10)
2. Demonstration af den tekniske del af løsningen (Jf. krav 2A, 2B, 3A og 3B)
3. Evt.

Inden for disse rammer er det overladt til tilbudsgiveren selv at disponere sin tid, ligesom det er op til tilbudsgiveren, indenfor rammerne, at udvælge hvilke specifikke elementer, der ønskes lagt vægt på i demonstrationen.

Tilbudsgiver skal medbringe eget udstyr (hardware) til demonstration af løsningen. Aalborg Kommune stiller projektor og internetforbindelse til rådighed.

**Spørgsmål**

Spørgsmål i henhold til udbudsmaterialet skal fremsendes elektronisk til Ghita Vestergaard, Finanskontoret, Aalborg Kommune, på gv@aalborg.dk.

Det opfordres til, at spørgsmål senest fremsendes den 23 marts 2015, kl. 12.00.

Alle spørgsmål/ svar vil løbende blive uploaded på [www.aalborgkommune.dk/udbud](http://www.aalborgkommune.dk/udbud) i anonymiseret form, hvor udbudsmaterialet befinder sig. Det er tilbudsgivers ansvar at orientere sig vedr. spørgsmål og svar til udbudsmaterialet.

**Frist for indsendelse af tilbud**

Tilbud skal formuleres på dansk.

Tilbud skal afgives i danske kroner eksklusiv moms.

Tilbuddet skal være nedenstående adresse i hænde senest den 30. marts 2015, kl. 12.00

**Tilbuddet skal på 1 på elektronisk medie (usb-stik eller cd-rom) afleveres/ sendes til**

Aalborg Kommune
Borgmesterens Forvaltning
Finanskontoret
Boulevarden 13
9000 Aalborg

Att. Ghita Vestergaard

**Mærket: ”Tilbud. Annoncering af betalingsløsning til kontantløse skoler. –** Må kun åbnes af Finanskontoret”.

**Disponering af tilbud**

For at opnå et ensartet grundlag for tilbudsvurderingen skal tilbudsgiver følge nedenstående disposition ved udarbejdelse af sit tilbud.

|  |  |
| --- | --- |
| **Disposition** | **Indhold, kommentarer** |
| 1. Tilbudsgiver | * Følgebrev med kontaktoplysninger (Firmanavn, CVR nr., kontaktperson samt dennes e-mail, telefonnummer og postadresse.)
 |
| 2. Besvarelse af bilag 1. Kravspecifikation | * Tilbudsgivers besvarelse indsat i Aalborg Kommunes dokument.
 |
| 3. Besvarelse af bilag 2. Prisskema | * Tilbudsgivers priser indsat i Aalborg Kommunes dokument.
 |
| 4. Beskrivelse af den tilbudte løsning | * Tilbudsgiver har mulighed for at supplere besvarelsen af kravspecifikationen med en uddybende løsningsbeskrivelse.
 |

**Tildeling af kontrakt**

Tildeling af kontrakt sker efter tildelingskriteriet ”det økonomiske mest fordelagtige tilbud” på baggrund af nedenstående 3 vægtede underkriterier:

**Funktionalitet (60 %)**I vurderingen af funktionalitetskriteriet indgår tilbudsgivers besvarelser og beskrivelser i kontraktbilag 1 (dog undtaget krav 19) og tilbudsgivers evt. supplerende løsningsbeskrivelse samt evt. tilbudsdemonstration, idet Aalborg Kommune foretager en samlet bedømmelse af den tilbudte funktionalitet.

**Pris (30 %)**

Ved evaluering af dette underkriterium foretager Aalborg Kommune en yderligere vægtning af følgende priser:

* Den samlede pris over kontraktens løbetid, inklusive forlængelsesperioden ud fra de afgivne prisoplysninger i Bilag 2. Prisskema. (Vægtes med 50 %).
* Den samlede pris over optionen ”Pris for tilslutning af yderligere skole/institution” ud fra de afgivne prisoplysninger i Bilag 2. Prisskema. (Vægtes med 40 %).
* Den samlede pris over optionen ”Pris pr. yderligere terminal” ud fra de afgivne prisoplysninger i Bilag 2. Prisskema (Vægtes med 10 %).

**Service (10 %)**

Besvarelserne af krav 19 i Bilag 1. ”Kravspecifikation for levering af ”Betalingsløsning til kontantløse skoler” indgår i vurderingen, idet Aalborg Kommune foretager en samlet bedømmelse af den tilbudte service.

**Kontrakt:**

Kontrakten vil blive indgået med et generelt forbehold for godkendelse fra bevilgende myndighed og med udgangspunkt i Aalborg Kommunes kontraktudspil.

**Vedståelsesfrist**

Tilbudsgiver skal vedstå sit tilbud i 3 måneder fra tilbudsfristen.

**Forventet tidsplan frem til idriftsættelse**

|  |  |
| --- | --- |
| **Aktivitet** | **Tidspunkt**  |
| Annoncering på [www.udbud.dk](http://www.udbud.dk)  |  6. marts 2015 |
| Tilbudsfrist. | 30. marts 2015 |
| Tilbudspræsentationer. | Perioden 10. - 14. april 2015 |
| Kontrakttildeling | Uge 19 |
| Kontraktindgåelse | Uge 20-21 |
| Implementering | Uge 22-23 |